PIEGĀDES LĪGUMS Nr. __________________

Rīgā

Dokumenta parakstīšanas datums 

ir pēdējā pievienotā droša elektroniskā paraksta 

un tā laika zīmoga datums

Rīgas Dārzciema vidusskola, tās direktores Gunitas Kļaviņas personā, kura rīkojas saskaņā ar Rīgas domes 2023.gada 30.augusta iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 2024. gada 28. augusta nolikuma Nr. RD-24-454-no  “Rīgas Dārzciema vidusskolas nolikums” 62.punktu, turpmāk – Pasūtītājs, no vienas puses un

SIA AA Active, reģistrācijas Nr. 40003735621, turpmāk – Piegādātājs, tās valdes priekšsēdētāja Didža Glāzīša personā, kurš rīkojas saskaņā ar statūtiem, no otras puses, kopā saukti – Puses,, iepirkuma “Mēbeļu piegāde Rīgas Dārzciema vidusskolai” (identifikācijas Nr. RDVS 2026/1) (turpmāk – Iepirkums) rezultātā, noslēdz šādu līgumu, turpmāk – Līgums.

1. Līguma priekšmets

1.1. Pasūtītājs uzdod, bet Piegādātājs apņemas piegādāt un uzstādīt Pasūtītājam mēbeles saskaņā ar Iepirkuma ietvaros iesniegto piedāvājumu “Tehniskā specifikācija/Tehniskais - Finanšu piedāvājums” (1.pielikums), turpmāk – Pasūtījums.
1.2. Pasūtījuma izpildes vieta tiek noteikta Rīgas Dārzciema vidusskola, Sesku ielā 72, Rīga. 

1.3. Piegādātājs Pasūtījuma izpildi veic 2 (divu) mēnešu laikā no Līguma noslēgšanas dienas.
2. Līguma summa un norēķinu kārtība
2.1. Līguma kopējā summa par Pasūtījumu tiek noteikta EUR 33 577,85 (trīsdesmit trīs tūkstoši pieci simti septiņdesmit septiņi eiro 85 centi) bez pievienotās vērtības nodokļa (turpmāk – PVN). PVN tiek aprēķināts saskaņā ar spēkā esošajiem normatīvajiem aktiem. Maksa par transportu un montāžu iekļauta Līguma kopējā summā. 
2.2. Pasūtītājs samaksā par Pasūtījuma izpildē faktiski piegādātajām precēm 10 (desmit) darba dienu laikā  pēc Pasūtījuma pieņemšanas – nodošanas akta parakstīšanas un rēķina iesniegšanas Pasūtītājam Līguma 3.nodaļā noteiktajā kārtībā, ieskaitot to Piegādātāja norādītajā kontā.
3. Rēķina formāts un iesniegšanas kārtība

3.1.Piegādātājs sagatavo un iesniedz Pasūtītājam apmaksai rēķinu elektroniskā formātā atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
3.2. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Piegādātājs ir iesniedzis atkārtotu rēķinu.
4. Pasūtījuma piegāde un pieņemšanas kārtība
4.1. Piegādātājs Pasūtījumu piegādā un uzstāda 2 (divu) mēnešu laikā no Līguma parakstīšanas brīža.
4.2. Piegādātājs apņemas Pasūtījumu piegādāt Pasūtītājam Rīgas Dārzciema vidusskolā Sesku ielā 72, Rīgā. 

4.3. Pasūtījuma pieņemšana notiek Līguma 4.2.punktā norādītajā adresē, parakstot Pasūtījuma pieņemšanas – nodošanas aktu. 
5. Garantija

5.1. Piegādātājs garantē, ka piegādes gaitā Pasūtījuma cenas un sortiments netiks mainīts un Pasūtījums tiks izpildīts kvalitatīvi un savlaicīgi. 

5.2. Piegādātājs dod garantijas laiku 24 (divdesmit četri) mēnešus visām Pasūtījuma izpildē veiktajiem montāžas darbiem un piegādātajām precēm, ja to ekspluatācija veikta atbilstoši lietošanas prasībām.
5.3. Garantijas laikā konstatētos defektus Pasūtītājs paziņo Piegādātājam, iesniedzot rakstisku pieteikumu. 
5.4. Ja pieteikums par Pasūtījuma izpildes laikā piegādātas preces defektiem saņemts sešu mēnešu laikā pēc Pasūtījuma nodošanas, Piegādātājam 30 (trīsdesmit) dienu laikā no pieteikuma saņemšanas dienas jāveic preces apmaiņa vai jāatmaksā tās vērtība. Ja defekti konstatēti garantijas laikā pēc sešiem mēnešiem no tās piegādes brīža, Piegādātājam 30 (trīsdesmit) dienu laikā pēc rakstiska paziņojuma saņemšanas par saviem līdzekļiem jānovērš norādītie defekti, vai jāsniedz motivēta atteikuma atbilde garantijas saistību neizpildei. 

5.5. Ja saņemts pieteikums par Pasūtījuma izpildes laikā veiktā montāžas darba defektiem, Piegādātājam jānovērš konstatētos trūkumus un defektus par saviem līdzekļiem 30 (desmit) darba dienu laikā no pieteikuma saņemšanas dienas, vai jāsniedz motivēta atteikuma atbilde garantijas saistību neizpildei. 
6. Pušu atbildība

6.1. Par samaksas nokavējumu Pasūtītājs maksā Piegādātājam līgumsodu 0,1 % apmērā no nesamaksātās summas par katru nokavēto dienu, bet ne vairāk kā 10 % no nesamaksātās summas.
6.2. Par Pasūtījuma piegādes termiņa nokavējumu Piegādātājs maksā Pasūtītājam līgumsodu 0,1 % apmērā no Pasūtījuma neizpildītās daļas summas par katru nokavēto dienu, bet ne vairāk kā 10 % no Pasūtījuma neizpildītās daļas summas. Pasūtītājam ir tiesības ieturēt līgumsodu, veicot rēķina apmaksu.

6.3. Par Līgumā noteikto garantijas saistību neizpildi Piegādātājam tiek piemērots līgumsods 0,1% apmērā par katru nokavējuma dienu, bet ne vairāk kā 10 % no Pasūtījuma cenas.
6.4. Visi no Piegādātāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.

6.5. Līgumsoda samaksa neatbrīvo no saistību izpildes pienākuma.

6.6. Pasūtītājs tiesīgs vienpusēji atkāpties no Līguma un nepieņemt Pasūtījumu, ja Piegādātājs pieļāvis Pasūtījuma piegādes nokavējumu vairāk kā 7 (septiņas) dienas. Ja veikta Pasūtījuma priekšapmaksa vai kāda tās daļa, Piegādātājs 7 (septiņu) dienu laikā atmaksā Pasūtītājam saņemto naudas summu. 

6.7. Pasūtītājs tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7. Strīdu izskatīšanas kārtība
7.1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

8. Nepārvarama vara

8.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.

8.2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu. 

8.3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.

8.4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi. 

8.5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
9. Apakšuzņēmēju nomaiņa

9.1. Piegādātājs nav tiesīgs bez saskaņošanas ar Pasūtītāju iesaistīt papildu apakšuzņēmējus šī līguma izpildē.

9.2. Pasūtītājs pieņem lēmumu atļaut vai atteikt Piegādātājam jaunu apakšuzņēmēju iesaistīšanu šī līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saistībā ar Piegādātāja apakšuzņēmēju nomaiņu.

9.3. Puses, veicot apakšuzņēmēja nomaiņu, ievēro Publisko iepirkumu likumā noteiktos nosacījumus.

10. Noslēguma noteikumi
10.1. Līgums stājas spēkā no tā abpusējas parakstīšanas dienas un darbojas līdz Pušu saistību izpildei.

10.2. Līguma izbeigšanās gadījumā Pusēm jānorēķinās par visām saistībām, kas radušās līdz Līguma laušanas dienai.
10.3.  Visi Līguma grozījumi un papildinājumi noformējami rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamām sastāvdaļām.
10.4. Līguma grozījumi pieļaujami tikai Publisko iepirkumu likuma noteiktajā kārtībā.

10.5. Izpildītājs var aizstāt līgumā norādīto Preci ar citu tās modeli, ja Izpildītāja piedāvājumā norādītā Preces modeļa ražošana ir pārtraukta pēc Izpildītāja piedāvājuma iesniegšanas un to apliecina attiecīgās Preces ražotājs vai izplatītājs vai attiecīgajai Precei ir pieejams jaunāks modelis, kas atbilst tehniskajā specifikācijā izvirzītajām prasībām. Izpildītājs var aizstāt Līgumā norādīto Preci ar citu tās modeli, kas ir ekvivalents vai labāks par Nolikuma tehniskajā specifikācijā noteiktajām tehniskajām prasībām attiecīgajai Precei un ja līguma grozījumi ir noformēti rakstiski kā pielikums līgumam, ko parakstījušas abas līgumslēdzējas Puses. Preces cena paliek nemainīga. Pasūtītājam ir tiesības, bet nav pienākums apstiprināt Preces modeļa aizstāšanu. 
10.6.  Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.

10.7.  Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.

10.8. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.

10.9. Pušu kontaktpersona savstarpēji sadarbības koordinēšanai Līguma ietvaros: 

10.9.1. asūtītāja kontaktpersona: 

10.9.2. Piegādātāja kontaktpersona: 

10.10. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:

10.10.1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;

10.10.2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;

10.10.3. ja tās iesniegtas personīgi, tad dienā, kad tās nogādātas adresātam, saņemot apliecinājumu.

10.11. Līgums sastādīts latviešu valodā ar vienu pielikumu (atsevišķā datnē). Pusēm ir pieejams abpusēji parakstīts Līgums elektroniskā formātā.
11. Pušu rekvizīti un paraksti

